כל שנה 
אבא שלי יושב על פסנתר כנף; ועושה לי תרגילי שמיעה.; ואני חושבת מחשבות משונות; בלי שאף אחד ידע.; ובאים אנשים, והולכים אנשים,; ומגיע ערב ל"ג בעומר; והולכים לעשות מדורה,; אני וענבר ותומר.; ואבא שלי יודע חשבון ותנ"ך,; הוא יודע הכל.; ואני מגדלת בגינה פרחים; שממש אסור לשתול.; ובאים אנשים, והולכים אנשים,; ומגיע ערב יום כיפור.; אז כולם צמים ואני לא.; כל שנה שומעים לי בידיים,; כל שנה בכפות הרגליים,; כל שנה רואים לי בעיניים.; וגבי אוהב את קרן,; וקרן אוהבת את אמיר.; ואני רושמת את השם של גבי; כמעט על כל קיר.; ובאים אנשים, והולכים אנשים,; ומגיע החופש הגדול.; ואני בראי מביטה, מחליטה; להפסיק לאכול.; כל שנה...; אז ערן לוקח אותי לפרדס; ומראה לי דברים,; ואני קצת רוצה, וקצת לא רוצה,; מסתכלת ישר בפנים.; ואמא קונה לי גיטרה; ובתוכה שירים,; שבאים והולכים ובאים והולכים.; כל שנה...; 